ผมเคยฉีดวัคซีนป้องกันโรคพิษสุนัขบ้า แบบ 5 เข็ม เมื่อวันที่ 25/3/65 28/3/65 1/4/65 8/4/65 23/4/65 ตามลำดับเวลา ครบห้าเข็มพร้อมวัคซีนบาดทะยัก เมื่อวันที่ 25/4/65 กระตุ้นเข็มที่ 2 เหลืออีก1 เข็มวันที่ 25/9/65 เป็นเข็มที่ 3 ครับ มีกระฉีดเข็มกระตุ้นอีกครั้ง เมื่อวันที่ 20 พ.ค 2565 จำนวน 1 เข็ม 1 ครั้ง และ 2 มิถุนายน 2565 อีก 1 เข็ม อีกครั้ง (ถูกข่วนสองครั้งแมวคนละตัว) ล่าสุด วันนี้ (9 มิถุนายน 2565) ถูกแมวข่วน แผลมีเลือดเล็กน้อยบริเวณซอกเล็บเท้า ต้องไปรับวัคซีนเข็มกระตุ้นเพิ่มไหมครับ สามารถสังเกตอาการแมวได้หรือไม่ เนื่องจาก วันที่ 2 มิถุนายน และ 9 มิถุนายน เป็นแมวในบ้าน(แต่ยังไม่ได้รับวัคซีน)ตัวเดียวกัน ขอบพระล่วงหน้าครับ
สวัสดีค่ะ หากได้ฉีดวัคซีนป้องกันพิษสุนัขบ้าครบ 5 เข็มไปแล้วเมื่อวันที่ 23 เม.ย. 65 และได้ฉีดกระตุ้นไปอย่างละ 1 เข็มเมื่อวันที่ 20 พ.ค. และ 2 มิ.ย. เมื่อโดนแมวข่วนในวันนี้ วันที่ 9 มิ.ย. ยังไม่จำเป็นต้องฉีดวัคซีนพิษสุนัขบ้ากระตุ้นอีกค่ะ เพราะระดับภูมิคุ้มกัน ยังคงสูงเพียงพอในการป้องกันการเกิดโรคได้นอกจากนี้ หากเป็นแมวที่เลี้ยงเอง ก็สามารถสังเกตอาการแมวได้ โดยหากแมวไม่ตายภายใน 4-5 วัน (แมวจะตายเร็วกว่าสุนัข) แสดงว่าแมวไม่ได้เป็นโรคพิษสุนัขบ้า และก็ไม่ติดโรคมาค่ะสำหรับบาดแผลที่โดนข่วน ก็ควรฟอกทำความสะอาดด้วยสบู่หรือน้ำยาฆ่าเชื้อ และใส่ยาฆ่าเชื้อ เช่น โพวิโดน ไอโอดีน เป็นต้น แล้วเช็ดทำความสะอาดต่อด้วยน้ำเกลือทุกวัน และควรหลีกเลี่ยงไม่ให้แผลโดนน้ำจนกว่าแผลจะหายค่ะ